**Hrvatski zavod za mirovinsko osiguranje**

**Središnja služba**

**raspisuje**

**J A V N I N A T J E Č A J**

**za zasnivanje radnog odnosa**

**SREDIŠNJA SLUŽBA**

*A. Mihanovića 3, 10000 Zagreb*

**1) Informatički savjetnik (red.br.sist. 244) u Odjelu za kibernetičku sigurnost i infrastrukturu (m./ž.), jedan izvršitelj** na neodređeno vrijeme, uz ugovaranje probnog rada u trajanju od šest mjeseci.

Uvjeti:

* razina 7.1.sv ili 7.1.st HKO-a tehničke znanosti – elektrotehnika ili računarstvo ili druge znanosti
* četiri godine radnog iskustva ostvarenog na informatičkim poslovima s razinom obrazovanja koja se traži u ovom natječaju.

**2) Informatički savjetnik (red.br.sist. 257) u Odjelu za razvoj i upravljanje aplikacijama (m./ž.), jedan izvršitelj** na neodređeno vrijeme, uz ugovaranje probnog rada u trajanju od šest mjeseci.

Uvjeti:

* razina 7.1.sv ili 7.1.st HKO-a tehničke znanosti – elektrotehnika ili računarstvo ili druge znanosti
* četiri godine radnog iskustva ostvarenog na poslovima s razinom obrazovanja koja se traži u ovom natječaju.

**3) Informatički savjetnik (red.br.sist. 264) u Odjelu za podršku korisnicima (m./ž.), jedan izvršitelj** na neodređeno vrijeme, uz ugovaranje probnog rada u trajanju od šest mjeseci.

Uvjeti:

* razina 7.1.sv ili 7.1.st HKO-a tehničke znanosti – elektrotehnika ili računarstvo ili druge znanosti
* četiri godine radnog iskustva ostvarenog na informatičkim poslovima s razinom obrazovanja koja se traži u ovom natječaju.

*Razine traženih kvalifikacija navedenih u ovom natječaju:*

* + *razina 7.1. st HKO-a – završen stručni diplomski studij*
  + *razina 7.1. sv HKO-a – završen sveučilišni diplomski studij ili sveučilišni integrirani prijediplomski i diplomski studij.*

Kandidati koji ostvaruju pravo prednosti pri zapošljavanju prema posebnim propisima dužni su u prijavi na javni natječaj pozvati se na to pravo i priložiti svu propisanu dokumentaciju prema posebnom zakonu te imaju prednost u odnosu na ostale kandidate, pod jednakim uvjetima.

Kandidati koji se pozovu na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskoga rata i članovima njihovih obitelji (Narodne novine, br. 121/17, 98/19, 84/21 i 156/23), a u trenutku podnošenja prijave ispunjavaju uvjete za ostvarivanje toga prava, dužni su uz prijavu na javni natječaj priložiti sve dokaze o ispunjavanju traženih uvjeta iz javnog natječaja i dokaze o ispunjavanju uvjeta za ostvarivanje prava prednosti pri zapošljavanju. Popis dokaza potrebnih za ostvarivanje prava prednosti pri zapošljavanju nalazi se na internetskoj stranici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidati koji se pozovu na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine, br. 84/21), a u trenutku podnošenja prijave ispunjavaju uvjete za ostvarivanje toga prava, dužni su uz prijavu na javni natječaj priložiti sve dokaze o ispunjavanju traženih uvjeta iz javnog natječaja i dokaze o ispunjavanju uvjeta za ostvarivanje prava prednosti pri zapošljavanju. Popis dokaza potrebnih za ostvarivanje prava prednosti pri zapošljavanju nalazi se na internetskoj stranici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidati koji se pozovu na pravo prednosti pri zapošljavanju u skladu s člankom 48.f Zakona o zaštiti vojnih i civilnih invalida rata (Narodne novine, br. 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19) uz prijavu na javni natječaj dužni su, uz dokaze o ispunjavanju traženih uvjeta iz javnog natječaja, priložiti rješenje ili potvrdu o priznatom statusu, izjavu da do sada nisu koristili pravo prednosti pri zapošljavanju po toj osnovi te dokaz iz kojeg se vidi na koji im je način prestao radni odnos kod posljednjeg poslodavca (rješenje, ugovor, sporazum i sl.).

Kandidati koji se pozovu na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (Narodne novine, br. 157/13, 152/14, 39/18 i 32/20) uz prijavu na javni natječaj dužni su, uz dokaze o ispunjavanju traženih uvjeta iz javnog natječaja, priložiti i rješenje o utvrđenom invaliditetu odnosno drugu javnu ispravu o invaliditetu na temelju koje se osoba može upisati u očevidnik zaposlenih osoba s invaliditetom te dokaz iz kojeg se vidi na koji im je način prestao radni odnos kod posljednjeg poslodavca (rješenje, ugovor, sporazum i sl.).

U prijavi na javni natječaj kandidati trebaju navesti:

* **svoje osobne podatke** (ime i prezime, broj telefona, odnosno mobitela i po mogućnosti e-adresu i OIB)
* **redni broj i naziv radnog mjesta na koje se prijavljuju**.

**Kandidati koji se prijavljuju na više radnih mjesta dužni su za svako pojedino radno mjesto podnijeti zasebnu prijavu sa svim traženim prilozima, uz obvezno navođenje radnog mjesta na koje se prijavljuju.**

**Uz prijavu kandidati su dužni priložiti:**

* životopis
* dokaz o državljanstvu (preslika domovnice ili drugi dokaz)
* dokaz o odgovarajućem stupnju obrazovanja (preslika diplome) koja je uvjet za radno mjesto na koje se prijavljuje. Kandidati koji su traženu obrazovnu kvalifikaciju stekli u inozemstvu trebaju priložiti i mišljenje o inozemnoj obrazovnoj kvalifikaciji u skladu s odredbama Zakona o priznavanju i vrednovanju inozemnih obrazovnih kvalifikacija (Narodne novine, broj 69/22), a u skladu s prethodnim propisom rješenje o priznanju inozemne obrazovne kvalifikacije, uz pojašnjenje iz kojega se vidi o kojem je stupnju i razini obrazovanja riječ te s kojim stupnjem, odnosno razinom obrazovanja su u Republici Hrvatskoj izjednačeni.
* dokaz o radnom iskustvu (potvrda poslodavca o poslovima na kojima je kandidat radio ili ugovor o radu ili rješenje o rasporedu ili drugi dokaz iz kojeg je vidljivo na kojim je poslovima kandidat radio). **Napomena:**
* za radna mjesta pod rednim brojem **1)** i **3)** iz priloženog dokaza mora biti vidljivo da je kandidat radio na informatičkim poslovima s razinom obrazovanja koja je uvjet za radno mjesto na koje se prijavljuje
* za radno mjesto pod rednim brojem **2)** iz priloženog dokaza mora biti vidljivo da je kandidat radio s odgovarajućom razinom obrazovanja koja je uvjet za radno mjesto na koje se prijavljuje
* potvrdu ili elektronički zapis (e-Radna knjižica) o podacima evidentiranim u matičnoj evidenciji Hrvatskog zavoda za mirovinsko osiguranje iz područja radnih odnosa, ne stariji od mjesec dana (potvrda ili elektronički zapis mora sadržavati podatke o poslodavcu, osnovi osiguranja, početku i prestanku osiguranja, radnom vremenu, stvarnoj i potrebnoj stručnoj spremi te trajanju staža osiguranja).

Dokazi o ispunjenju formalnih uvjeta prilažu se u neovjerenoj preslici, a prije izbora kandidata predočit će se Hrvatskom zavodu za mirovinsko osiguranje u izvorniku.

Hrvatski zavod za mirovinsko osiguranje koristit će i nadalje obrađivati podatke u svrhu provedbe natječajnog postupka, u skladu s propisima koji reguliraju zaštitu osobnih podataka.

Prijave s dokazima o ispunjavanju formalnih uvjeta koji su objavljeni u ovom natječaju **podnose se u roku od 8 dana od dana objave natječaja u Narodnim novinama** putem internetske stranice <https://www.mirovinsko.hr/hr/otvoreni-natjecaji/312> ili poštom na adresu: Hrvatski zavod za mirovinsko osiguranje, Središnja služba, A. Mihanovića 3, 10000 Zagreb, s naznakom: „Prijava na javni natječaj“.

Osoba koja nije podnijela pravodobnu prijavu ili koja ne ispunjava formalne uvjete iz javnog natječaja ne smatra se kandidatom u natječajnom postupku.

S kandidatima koji podnesu pravodobnu prijavu i koji ispunjavaju formalne uvjete iz javnog natječaja obavit će se razgovor – intervju.

Ishod natječajnog postupka, u skladu s člankom 10. stavkom 1. točkom 10. Zakona o pravu na pristup informacijama (Narodne novine, br. 25/13, 85/15 i 69/22), objavit će se na internetskoj stranici Hrvatskog zavoda za mirovinsko osiguranje – [www.mirovinsko.hr](http://www.mirovinsko.hr)

**Hrvatski zavod za mirovinsko osiguranje**

**Središnja služba**